Document ID: 32000R0546

ΚΑΝΟΝΙΣΜΟΣ (ΕΚ) αριθ. 546/2000 ΤΗΣ ΕΠΙΤΡΟΠΗΣ
της 14ης Μαρτίου 2000
περί τροποποιήσεως του κανονισμού (ΕΚ) αριθ. 2367/1999 της 5ης Νοεμβρίου 1999, για την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87 του Συμβουλίου για την περίοδο εμπορίας 1999/2000
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 1677/1999(2), και ιδίως το άρθρο 38 παράγραφος 5,
Εκτιμώντας τα ακόλουθα:
(1) Ο κανονισμός (ΕΚ) αριθ. 2367/1999 της Επιτροπής(3), όπως τροποποιήθηκε από τον κανονισμό (ΕΚ) αριθ. 286/2000(4), θέσπισε την έναρξη της προληπτικής απόσταξης που αναφέρεται στο άρθρο 38 του κανονισμού (ΕΟΚ) αριθ. 822/87.
(2) Τώρα είναι πλέον γνωστά τα οριστικά στοιχεία ως προς τις διαθέσιμες ποσότητες κατά την τρέχουσα περίοδο εμπορίας. Πρέπει να τροποποιηθεί ο προσωρινός κοινοτικός συνολικός όγκος με βάση τα ανωτέρω στοιχεία, και να αυξηθεί η ποσότητα από δέκα εκατομμύρια εκατόλιτρα σε δώδεκα εκατομμύρια εκατόλιτρα επιτραπέζιων οίνων, οπότε πρέπει να αναπροσαρμοσθεί η κατανομή του όγκου αυτού ανά περιοχή παραγωγής.
(3) Για λόγους ορθής διοικητικής διαχείρισης του μέτρου πρέπει ο παρών κανονισμός να καταστεί εφαρμοστέος από την ημερομηνία γνωστοποίησης που αναφέρεται στο άρθρο 1 παράγραφος 5 του κανονισμού (ΕΚ) αριθ. 2367/1999.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2367/1999 τροποποιείται ως εξής:
1. Στο άρθρο 1 παράγραφος 1 και στο άρθρο 1 παράγραφος 5, ο όγκος των δέκα εκατομμυρίων εκατολίτρων αντικαθίσταται από τον αντίστοιχο των δώδεκα εκατομυρίων εκατολίτρων.
2. Ο πίνακας του άρθρου 1 παράγραφος 1 δεύτερο εδάφιο, αντικαθίσταται από τον ακόλουθο πίνακα:
ΘΕΣΗ ΠΙΝΑΚΑ "
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 24 Φεβρουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαρτίου 2000.

Labels: 3
17
6